Ons musiekblogger kon sy ore nie glo toe hy hoor Santana kom aanstaande jaar in SA optree nie en kies ’n treffer deur dié legendariese superster. Hy speel ook iets deur sy gunsteling-Idols-mededinger en ’n paar ander liedjies om jou deur die werkweek te help.
[caption id="attachment_58723" align="alignnone" width="600"] Op pad na Suid-Afrika: Carlos Santana.[/caption]
Het jy die aankondiging gehoor oor die nuutste internasionale superster wat SA toe kom? Ek kon my ore nie glo toe ek hoor Santana kom speel vroeg aanstaande jaar in Kaapstad en Johannesburg nie. Hier is solank ’n lusmakertjie: Smooth saam met Rob Thomas.
Ek het vanoggend op my radioprogram met die Idols-sensasie Zoe Zana gesels. Wat ’n ster! Wees op die uitkyk vir dié opkomende naam in Suid-Afrikaanse musiek . . . en stem vir haar! Hier sing sy Fantasia se Lose to Win op die program.
Hier’s iets nuuts om jou halfpad deur die week aan die rock te kry: Bastille se opvolg op Pompeii: Things We Lost In The Fire.
Donderdae is oudedoos-dae. Hierdie liedjie van Nirvana het die geslag van die 1990’s help vorm: Smells Like Teen Spirit.
Kom in naweekluim met Can’t Get You Outta My Head deur Kylie Minogue; dit laat omtrent ’n mens se voete jeuk.